**Ministru kabineta noteikumu projekta "Grozījumi Ministru kabineta 2015. gada 16. jūnija noteikumos Nr. 313 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi""
sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts "Grozījumi Ministru kabineta 2015. gada 16. jūnija noteikumos Nr. 313 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi"" (turpmāk – MK noteikumu projekts) ir izstrādāts saskaņā ar Eiropas Savienības (turpmāk – ES) struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts izstrādāts ar mērķi precizēt un papildināt atsevišķas 9.2.2.1. pasākuma "Deinstitucionalizācija" (turpmāk – 9.2.2.1. pasākums) reglamentējošo MK 2015. gada 16. jūnija noteikumu Nr. 313 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi" (turpmāk – MK noteikumi Nr. 313) tiesiskā regulējuma normas, lai nodrošinātu efektīvāku 9.2.2.1. pasākuma ieviešanu.**1. Izmaiņas 9.2.2.1. pasākuma uzraudzības rādītājos.**Ņemot vērā atsevišķu pašvaldību (Rīgas, Jaunjelgavas, Līvānu, Ciblas) atteikšanos no dalības 9.2.2.1. pasākumā, Labklājības ministrija meklēja efektīvākos risinājumus 9.2.2.1. pasākuma mērķa un uzraudzības rādītāju sasniegšanai, tai skaitā organizēja vairākas tikšanās ar plānošanas reģioniem, lai vienotos par Rīgas un citu pašvaldību, kuras nepiedalās 9.2.2.1. pasākuma īstenošanā, uzraudzības rādītāju daļas (un attiecīgi arī finansējuma) pārdali starp plānošanas reģioniem. Papildus tam, Labklājības ministrija klātienē tikās arī ar pašvaldību pārstāvjiem katrā plānošanas reģionā, lai diskutētu un vienotos ar pašvaldībām par pašvaldību reālajām iespējām nodrošināt sabiedrībā balstītus sociālos pakalpojumus konkrētam mērķa grupas personu skaitam 9.2.2.1. pasākuma ietvaros. Diskusiju rezultātā Labklājības ministrija, sadarbībā ar plānošanas reģioniem, apkopoja informāciju par pašvaldību iespējām nodrošināt sabiedrībā balstītus sociālos pakalpojumus 9.2.2.1. pasākuma projektu ietvaros apzinātajām mērķa grupas personām. No minētā apkopojuma (*skat. anotācijas pielikumu*) secināms, ka netiek apdraudēta darbības programmā "Izaugsme un nodarbinātība" (turpmāk – darbības programma) noteiktā līdz 2023. gada 31. decembrim sasniedzamā iznākuma rādītāja "Personu ar garīga rakstura traucējumiem skaits, kuras saņem Eiropas Sociālā fonda atbalstītos sociālos aprūpes pakalpojumus dzīvesvietā (arī sociālās rehabilitācijas pakalpojumus)" vērtības (2100) sasniegšana, bet būtiski tiek apdraudēta darbības programmā noteiktā, līdz 2023. gada 31. decembrim sasniedzamā iznākuma rādītāja "Bērnu ar funkcionāliem traucējumiem skaits, kuri saņem Eiropas Sociālā fonda atbalstītus sociālos pakalpojumus" vērtības (3 400) sasniegšana. Diskusiju rezultātā ar pašvaldībām tika secināts, ka pašvaldību sociālo dienestu redzeslokā nav tāds skaits bērnu ar funkcionāliem traucējumiem (turpmāk – bērni ar FT), kuriem pašvaldības varētu nodrošināt pakalpojumus 9.2.2.1. pasākumam noteiktā iznākuma rādītāja apmērā. Proti, pēc plānošanas reģionu sniegtās aktuālākās informācijas, 9.2.2.1. pasākuma projektu ietvaros šobrīd ir identificēti tikai 1 874 no 3 400 bērniem ar FT, bet, ieviešot jaunus sabiedrībā balstītus sociālos pakalpojumus (dienas aprūpes centrs, aprūpes pakalpojums arī bērniem no 5 līdz 17 gadiem (*skat. informāciju šīs anotācijas sadaļas 5. punktā*)), bērnu ar FT skaits, kuri saņems Eiropas Sociālā fonda atbalstītos sociālos aprūpes pakalpojumus dzīvesvietā, varētu būt 2 100. Kā vienu no iemesliem šādam mazam skaitam attiecībā uz bērniem ar FT, kuri ir identificēti 9.2.2.1. pasākuma projektu ietvaros, pašvaldības min šo bērnu likumisko pārstāvju vai audžuģimeņu nevēlēšanos pieteikt bērnus projektam, kā arī nevēlēšanos griezties pašvaldību sociālajos dienestos pēc palīdzības. Tādējādi ģimenes, kurās ir bērni ar FT, nenonāk pašvaldību sociālo dienestu redzeslokā. Ņemot vērā minēto informāciju un, lai veicinātu 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" (turpmāk – SAM 9.2.2.) uzraudzības rādītāju sasniegšanu, Labklājības ministrija plāno jauna pasākuma izveidi SAM 9.2.2. ietvaros, kurā paredzēts nodrošināt sabiedrībā balstītus sociālos pakalpojumus iztrūkstošajam bērnu ar FT skaitam (1 300) ar nevalstisko organizāciju starpniecību (*sīkāka informācija par plānoto jauno SAM 9.2.2. pasākumu norādīta šīs anotācijas sadaļas 4. apakšsadaļā*).Ņemot vērā iepriekšminēto, MK noteikumos Nr. 313 ir nepieciešams precizēt iznākuma rādītāju "Bērnu ar funkcionāliem traucējumiem skaits, kuri saņem Eiropas Sociālā fonda atbalstītus sociālos pakalpojumus", samazinot to no 3 400 uz **2 100** bērniem ar FT.Ņemot vērā, ka darbības programmā noteiktais SAM 9.2.2. rezultāta rādītājs "Personu ar garīga rakstura traucējumiem skaits, kuras uzsāk patstāvīgu dzīvi ārpus ilgstošas sociālās aprūpes un sociālās rehabilitācijas institūcijas" ir sabiedrībā balstītu sociālo pakalpojumu attīstības politikas īstenošanas rezultāts, kuras īstenošanas ietvaros vietu skaitu valsts finansētās ilgstošas sociālās aprūpes un sociālās rehabilitācijas institūcijās (turpmāk – valsts ilgstošas aprūpes institūcijas) plānots samazināt par 1000, tai skaitā plānojot, ka 700 personas ar garīga rakstura traucējumiem (turpmāk – personas ar GRT) pārcelsies uz dzīvi ārpus valsts ilgstošas aprūpes institūcijas gan 9.2.2.1. pasākuma projektu ietvaros, gan patstāvīgi (katru gadu valsts ilgstošas aprūpes institūcijas atstāj vidēji 70 personas ar GRT), MK noteikumus Nr. 313 nepieciešams precizēt, svītrojot vērtības, kas iekļaujamas projektu iesniegumos uz to iesniegšanas brīdi. To pamato arī darbības programmā noteiktais šī rezultāta rādītāja datu avota līmenis, proti, tie ir Labklājības ministrijas dati. Tas nozīmē, ka ne tikai projekta ieguldījumi sekmē šī rezultāta rādītāja sasniegšanu. Lai noteiktu projektu ieguldījumu šī rezultāta rādītāja sasniegšanā, projektos tiks saglabāta informācija par rezultāta rādītāja izpildi.Līdzīgi arī dati par darbības programmā noteikto SAM 9.2.2. rezultāta rādītāju "Institucionālā aprūpē esošo bērnu skaita samazināšanās no 1 799 līdz 720" tiek iegūti no Labklājības ministrijas ikgadējiem ziņojumiem un aktuālākās statistiskās informācijas. Tāpēc MK noteikumu projekts paredz precizēt arī nosacījumus attiecībā uz šo rezultāta rādītāju, svītrojot MK noteikumos Nr. 313 vērtības, kas iekļaujamas projektu iesniegumos uz to iesniegšanas brīdi.Minētās izmaiņas attiecībā uz rezultāta rādītājiem, kuru datu ieguves avots ir Labklājības ministrijas dati, nodrošinās rādītāja izpildei atbilstošas informācijas ievadi vienotajā informācijas sistēmā. Informācijas ievadi veiks Labklājības ministrija, nevis plānošanas reģioni. Vienlaikus, ņemot vērā, ka 9.2.2.1. pasākums tiek īstenots tiešā sinerģijā ar 9.3.1.1. pasākumu[[1]](#footnote-1), un to, ka abiem pasākumiem darbības programmas līmenī ir noteikts atšķirīgs snieguma rezerves finansējuma īpatsvars, MK noteikumu projekts paredz precizēt 9.2.2.1.pasākuma iznākuma rādītāju (personu ar garīga rakstura traucējumiem skaits, kuras saņem Eiropas Sociālā fonda atbalstītos sociālās aprūpes pakalpojumus dzīvesvietā), kas projektos plānojams līdz Eiropas Komisijas (turpmāk – EK) lēmuma par snieguma rezerves piešķiršanu pieņemšanai, to novienādojot ar attiecīgo 9.3.1.1. pasākuma iznākuma rādītāju (izveidoto vai labiekārtoto vietu skaits sabiedrībā balstītu sociālo pakalpojumu sniegšanai personām ar garīga rakstura traucējumiem). Tādējādi tiks nodrošināts, ka līdz snieguma rezerves finansējuma piešķiršanai tiks plānots vienāds skaits personu ar GRT, kurām attīstāma infrastruktūra (izveidotas pakalpojumu vietas) un sniedzami sabiedrībā balstīti sociālie pakalpojumi. Līdz ar to MK noteikumu Nr. 313 4.2.4. apakšpunktā tiek precizēts noteiktais, projektos līdz 2018. gada 31. decembrim (līdz EK lēmuma par snieguma rezerves piešķiršanu pieņemšanai) plānotais iznākuma rādītājs (*personu ar garīga rakstura traucējumiem skaits, kuras saņem Eiropas Sociālā fonda atbalstītos sociālās aprūpes pakalpojumus dzīvesvietā (aŗī sociālās rehabilitācijas pakalpojumus*)) no 1 934 uz 1 961.**2. Izmaiņas 9.2.2.1. pasākuma kopējā finansējumā un finansējuma sadalījumā starp plānošanas reģioniem.**Ņemot vērā, ka 9.2.2.1. pasākumam tiek samazināts iznākuma rādītājs "Bērnu ar funkcionāliem traucējumiem skaits, kuri saņem Eiropas Sociālā fonda atbalstītus sociālos pakalpojumus" par 1 300 bērniem ar FT (no 3 400 uz 2 100), attiecīgi nepieciešams samazināt arī 9.2.2.1. pasākuma kopējo attiecināmo finansējumu. Tā kā 9.2.2.1. pasākuma ietvaros 3 400 bērnu ar FT atbalstam (tai skaitā individuālo vajadzību izvērtēšanai un sabiedrībā balstītu sociālo pakalpojumu nodrošināšanai) kopumā tika plānots finansējums 12 988 913 *euro* apmērā no 9.2.2.1. pasākuma kopējā attiecināmā finansējuma, samazinot 9.2.2.1. pasākuma iznākuma rādītāju par 1 300 bērniem ar FT, proporcionāli samazināms arī kopējais 9.2.2.1. pasākuma attiecināmais finansējums par 4 966 962 *euro*, kuru plānots novirzīt jaunam SAM 9.2.2. pasākumam sabiedrībā balstītu sociālo pakalpojumu nodrošināšanai 1 300 bērniem ar FT. Līdz ar to MK noteikumos Nr. 313 precizējams 9.2.2.1. pasākuma kopējais attiecināmais finansējums, samazinot to no 47 209 260 *euro* uz 42 242 298 *euro*.Apkopojot diskusiju rezultātā iegūtos datus par pašvaldību reālajām iespējām nodrošināt sabiedrībā balstītus sociālos pakalpojumus konkrētam 9.2.2.1. pasākuma mērķa grupas personu skaitam, konstatētas izmaiņas arī mērķa grupu personu skaita dalījumā starp plānošanas reģioniem. Līdz ar to ir nepieciešams veikt 9.2.2.1. pasākuma kopējā attiecināmā finansējuma pārdali starp plānošanas reģioniem, atbilstoši katras mērķa grupas personu skaitam katrā plānošanas reģionā (*informāciju par izmaiņām 9.2.2.1. pasākuma mērķa grupas personu skaitā un finansējuma sadalē starp plānošanas reģioniem skat. anotācijas pielikumā*). Ņemot vērā iepriekšminēto, MK noteikumos Nr. 313 nepieciešams precizēt plānošanas reģionu maksimālās attiecināmo izmaksu kopsummas, kuras plāno projektu iesniegumos līdz 2018. gada 31. decembrim.1. **Izmaiņas sadarbības partneru piesaistes nosacījumos.**

1) Ņemot vērā, ka sākotnēji plānotā sadarbības līgumu slēgšana ar cita plānošanas reģiona administratīvajā teritorijā esošu pašvaldību (ja tas būtu nepieciešams sabiedrībā balstītu sociālo pakalpojumu nodrošināšanai personai ar GRT, kura no valsts ilgstošas aprūpes institūcijas pārceltos uz dzīvi cita plānošanas reģiona pašvaldībā) nav vienīgais un efektīvākais veids, kā plānošanas reģionam gūt pārliecību, ka attiecīgā cita plānošanas reģiona pašvaldība apņemas nodrošināt sabiedrībā balstītus sociālos pakalpojumus personai, kura pāries uz dzīvi no cita plānošanas reģiona (*plānošanas reģioni no cita reģiona pašvaldībām pamatā saņem apliecinājuma vēstuli, ka pašvaldība ir gatava uzņemt personu ar GRT no cita plānošanas reģiona un nodrošināt tai sabiedrībā balstītus sociālos pakalpojumus*), nepieciešams padarīt elastīgākus sadarbības partneru piesaistes nosacījumus. Piemēram, gadījumos, kad paredzams, ka sadarbībā neveidosies savstarpējas finanšu norēķinu attiecības, bet paredzama tikai informācijas apmaiņa par izvērtētajām pilngadīgajām personām ar GRT un par tām nepieciešamajiem sabiedrībā balstītiem sociālajiem pakalpojumiem, finansējuma saņēmējs var izvērtēt, vai nepieciešams slēgt sadarbības līgumu.2) Labklājības ministrija ar plānošanas reģioniem ir panākusi vienošanos, ka papildu mērķa grupas personu piesaisti projektā varēs veikt arī pēc plānošanas reģionu deinstitucionalizācijas plānu (turpmāk – DI plāni) apstiprināšanas. Tas nozīmē, ka pēc norādītā datuma būs nepieciešams veikt no jauna apzināto mērķa grupas personu individuālo vajadzību izvērtēšanu, individuālo sociālās aprūpes vai sociālās rehabilitācijas plānu (turpmāk – atbalsta plāns) izstrādi un būs jānodrošina tām atbalsta plānos noteikto sabiedrībā balstītu sociālo pakalpojumu sniegšanu. Lai nodrošinātu sabiedrībā balstītus sociālos pakalpojumus projektos papildu apzinātajām mērķa grupas personām, plānošanas reģioniem var rasties nepieciešamība slēgt sadarbības līgumus ar tām pašvaldībām, kas nav konkrētā plānošanas reģiona administratīvajā teritorijā, bet MK noteikumu Nr. 313 pašreizējā redakcijā plānošanas reģioni šādus sadarbības līgumus ir tiesīgi noslēgt tikai līdz 2017. gada 31. martam. Līdz ar to ir nepieciešams svītrot līdzšinējo tiesisko normu, kas nosaka termiņu, līdz kuram plānošanas reģioni var slēgt sadarbības līgumus ar cita plānošanas reģiona pašvaldībām. 3) Papildus tam, īstenojot 9.2.2.1. pasākuma projektus, plānošanas reģioni vairākkārt ir vērsušies Labklājības ministrijā kā ES fondu vadībā iesaistītajā atbildīgajā iestādē ar lūgumu noteikt precīzas prasības, kas papildu vispārīgajam normatīvajam regulējumam[[2]](#footnote-2) un MK noteikumos Nr. 313 noteiktajam ir iekļaujamas sadarbības līgumos gadījumos, kad sadarbība līguma slēgšana nepieciešama ar cita plānošanas reģiona pašvaldību. Labklājības ministrijas ieskatā nav iespējams noteikt universālu risinājumu plānošanas reģionu un pašvaldību sadarbības līgumu detalizētam saturam, kas vienādi būtu piemērojams katrai no 115 pašvaldībām, kas piedalās 9.2.2.1. pasākuma projektā, jo katrs sadarbības gadījums ar cita plānošanas reģiona pašvaldību var būt atšķirīgs. Lai neveidotu birokrātiskus šķēršļus un mazinātu administratīvo slogu plānošanas reģionu un pašvaldību sadarbībā, nepieciešams veikt izmaiņas MK noteikumos Nr. 313, paredzot iespēju plānošanas reģioniem pašiem izvērtēt, kuras no MK noteikumu Nr. 313 19.1. apakšpunktā noteiktajām prasībām būtu iekļaujamas attiecīgajā sadarbības līgumā ar attiecīgo sadarbības partneri, ko tas slēdz par dalību projektā. Ņemot vērā visu iepriekšminēto, MK noteikumos Nr. 313 nepieciešams:paredzēt, ka plānošanas reģioni sadarbības līgumus slēdz ar savā administratīvajā teritorijā esošām pašvaldībām, valsts sociālās aprūpes centriem un bērnu aprūpes iestādēm vai to dibinātājiem, bet ar cita plānošanas reģiona pašvaldībām sadarbības līgumu slēdz tikai nepieciešamības gadījumā;svītrot nosacījumu, ka sadarbības līgumus ar cita reģiona pašvaldībām var noslēgt līdz 2017. gada 31. martam;paredzēt iespēju plānošanas reģioniem pašiem izvērtēt, kuri no MK noteikumos Nr. 313 noteiktajiem sadarbības nosacījumiem būtu iekļaujami sadarbības līgumos, ko tie slēdz par dalību projektā.Papildus MK noteikumu projektā tiek precizēta sadarbības līgumā iekļaujamā prasība par nepieciešamību nodrošināt atsevišķu ieņēmumu unizdevumu grāmatvedības uzskaiti ar projekta īstenošanu saistītajiem ieņēmumiem un izdevumiem. Līdzšinējā MK noteikumu Nr. 313 redakcijā ir noteikta prasība sadarbības partnerim 9.2.2.1. pasākuma projekta īstenošanai atvērt atsevišķu kontu Valsts kasē ar mērķi nodrošināt ar projektu saistīto ieņēmumu un izdevumu uzskaites pārskatāmību. Pēc pašvaldību izteiktā ierosinājuma mazināt slogu projektu kontu administrēšanā un, ņemot vērā, ka dažām pašvaldībām ir iespēja citā veidā nodrošināt atsevišķu projektu īstenošanas ieņēmumu un izdevumu uzskaiti (piem., grāmatvedības uzskaites datorprogrammas iespējas), MK noteikumu projekts precizēts, lai sadarbības partneriem ir iespēja izvēlēties piemērotāko veidu, kā to nodrošināt.1. **DI plānu izstrādes un ieviešanas progresa izvērtējuma termiņi.**

MK noteikumu projekts paredz plānošanas reģionu DI plānu izstrādes termiņa pagarinājumu par 6 mēnešiem - līdz 2018. gada 30. jūnijam (*šobrīd līdz 2017. gada 31. decembrim*). DI plānu izstrādes termiņš pagarināts, pamatojoties uz DI plānu sarežģīto un laika ietilpīgo izstrādes, sabiedriskās apspriešanas un apstiprināšanas procesu, kā arī to, ka iekavējusies DI pasākuma plānošanas fāzes aktivitāšu (partnerību veidošana, mērķa grupas personu apzināšana, personu izvērtēšana, atbalsta plānu izstrāde) īstenošana. Ņemot vērā, ka DI pasākuma plānošanas fāzes aktivitātes ir secīgas, tad nobīdes laika grafikā kādā no aktivitātēm ietekmē nākamās aktivitātes īstenošanu plānotajā termiņā. Izvērtējot plānošanas reģionu DI plānu izstrādes gaitu, secināts, ka atsevišķos plānošanas reģionos ir apdraudēta DI plānu izstrāde šobrīd noteiktajā termiņā. Piemēram, Rīgas plānošanas reģions ir lauzis līgumu ar DI plānu izstrādātāju un jaunus ekspertus plāna izstrādei ir piesaistījis tikai šī gada jūlija beigās, bet Latgales plānošanas reģions līgumu ar DI plāna izstrādātāju ir noslēdzis tikai šī gada jūnijā ar paredzamo izstrādes termiņu – 2017. gada 15. decembri (neieskaitot plāna saskaņošanu un apstiprināšanu Labklājības ministrijas izveidotajā Sociālo pakalpojumu attīstības padomē). Lēmums par DI plānu izstrādes termiņa pagarinājumu tika atbalstīts arī 2017. gada 24. oktobra Sadarbības partneru darba grupas par ES struktūrfondu un Kohēzijas fonda jautājumiem (turpmāk – KDG) sēdē. Ņemot vērā plānoto DI plānu izstrādes termiņa pagarinājumu (līdz 2018. gada 30. jūnijam), attiecīgi nepieciešams pārskatīt periodu, kādā projekta īstenošanas laikā tiek veikts DI plānu ieviešanas progresa izvērtējums. MK noteikumu projekts precizē MK noteikumus Nr. 313, paredzot plānošanas reģionu DI plānu ieviešanas progresa izvērtējumu veikšanas termiņu nobīdi par vienu gadu, respektīvi, nosakot, ka DI plānu ieviešanas progresa izvērtējumu projektu īstenošanas laikā veic līdz 2020. gada 1. aprīlim par periodu līdz 2019. gada 31. decembrim un līdz 2022. gada 1. aprīlim par periodu līdz 2021. gada 31. decembrim. 1. **Plānošanas reģionu DI plānos papildu iekļaujamā informācija**

Lai veicinātu 9.2.2.1. pasākumam noteikto, līdz 2023. gada 31. decembrim sasniedzamo uzraudzības rādītāju sasniegšanu, arī pēc DI plānu izstrādes 9.2.2.1. pasākuma projektu ietvaros tiks turpināta mērķa grupas personu identificēšana un iesaiste projektā, ko pieļauj arī šobrīd spēkā esošie MK noteikumi Nr. 313, attiecīgi veicot arī no jauna identificēto mērķa grupas personu individuālo vajadzību izvērtēšanu un atbalsta plānu izstrādi. Tas ļautu apzināt un projektos iesaistīt tās mērķa grupas personas, kuras dažādu iemeslu dēļ netika identificētas līdz plānošanas reģionu DI plānu apstiprināšanai, kā arī projektos iesaistīt jaunas mērķa grupas personas gadījumos, ja kāda no esošajām projekta mērķa grupas personām dažādu iemeslu dēļ vairs neturpina dalību projektā (piemēram, persona atsakās no dalības projektā, vai dalība projektā ir jāpārtrauc mērķa grupas personas nāves gadījumā). Šo projektu īstenošanas gaitā papildu apzināto personu ar GRT individuālo vajadzību izvērtēšanu un atbalsta plānu izstrādi veiks pašvaldību sociālo dienestu darbinieki, kuri ir apmācīti darbam ar Eiropas kopējās vadlīnijās (vadlīnijas pārejai no institucionālās uz sabiedrībā balstītu aprūpi) rekomendēto atbalsta intensitātes skalu – zinātnisko metodi (turpmāk – atbalsta intensitātes skala) personu ar GRT atbalsta vajadzību izvērtēšanai, bet bērnu ar FT individuālo vajadzību izvērtēšanu un atbalsta plānu izstrādi nodrošinās plānošanas reģionu atkārtoti iepirktās speciālistu komandas.Sociālo darbinieku, kuri ir apmācīti darbam ar atbalsta intensitātes skalu personu ar GRT atbalsta vajadzību izvērtēšanai, piesaistes un atlīdzības mehānisms paliek iepriekšējais. Minētie sociālie darbinieki ir pašvaldību sociālie darbinieki uz darba līguma pamata. Līdz ar to ir nepieciešams paredzēt, ka DI plāna izstrādes laikā tajā var iekļaut prognozi par papildu mērķa grupas personām, kuras tiks identificētas un kurām individuālo vajadzību izvērtējumu un atbalsta plānu izstrādi veiks pēc DI plānu izstrādes, bet DI plānā iekļaut prognozi par šīm mērķa grupas personām plānoto 9.3.1.1. pasākuma finansējuma apmēru. Ņemot vērā iepriekšminēto, nepieciešams precizēt MK noteikumus Nr. 313, paredzot, ka plānošanas reģioni DI plānā var iekļaut prognozi par papildu mērķa grupas personām, kuras tiek identificētas projekta īstenošanas gaitā un kurām individuālo vajadzību izvērtējums un atbalsta plānu izstrāde tiks veikta pēc DI plānu izstrādes.**Izmaiņas sabiedrībā balstītu sociālo pakalpojumu sniegšanas nosacījumos.**9.2.2.1. pasākuma īstenošanas izmaksu lielākais īpatsvars ir plānots sabiedrībā balstītu sociālo pakalpojumu nodrošināšanai personām ar GRT un bērniem ar FT, taču pati pakalpojumu sniegšana nenorit sākotnēji plānotajā apjomā un laika grafikā. Pēc plānošanas reģionu sniegtās informācijas uz 2017. gada 1.  jūniju sabiedrībā balstīti sociālie pakalpojumi tiek nodrošināti četrām personām ar GRT un 42 bērniem ar FT (aprūpes pakalpojums un "atelpas brīdis"). Būtiskākais kavēšanās iemesls pakalpojumu sniegšanai ir nepieciešamās infrastruktūras trūkums pašvaldībās, tāpēc var paredzēt, ka pakalpojumu pilnvērtīga sniegšana uzsāksies pēc plānošanas reģionu DI plānu izstrādes un 9.3.1.1. pasākuma ietvaros plānoto sabiedrībā balstītu sociālo pakalpojumu infrastruktūras ieguldījumu veikšanas. Arī gadījumos, kad pašvaldībā ir izveidoti sabiedrībā balstīti sociālie pakalpojumi, pašvaldību ierobežotā finansējuma dēļ tie netiek nodrošināti pietiekamā apjomā un visiem pašvaldības iedzīvotājiem, kuriem šādi pakalpojumi būtu nepieciešami. Ir vērojamas arī situācijas, kad pašvaldībā sava budžeta ietvaros primāri izvēlas sniegt pakalpojumus personām, kuras nav klasificējamas kā 9.2.2.1. pasākuma mērķa grupas personas vai tādiem sociālajiem pakalpojumiem, kas nav atbalstāmi 9.2.2.1. pasākuma ietvaros. Kā vēl vienu aspektu, kāpēc pašvaldības pilnā apjomā neuzsāk sabiedrībā balstītu sociālo pakalpojumu uzsākšanu personām ar GRT, var minēt to, ka atbilstoši MK noteikumiem Nr. 313 (24. punkts) kompensāciju pašvaldībām par sabiedrībā balstītu sociālo pakalpojumu nodrošināšanu piešķir par katrai attiecīgajai mērķa grupas personai sniegto pakalpojumu kopumu. Tāpēc pašvaldības gadījumos, kad personai ar GRT atbalsta plānā paredzēti vairāki pakalpojumi, bet kādu no tiem infrastruktūras neesamības dēļ vēl nav iespējams nodrošināt, izvēlas nogaidīt līdz nepieciešamās infrastruktūras izveidei un visa pakalpojumu kopuma pieejamībai pašvaldībā.  Lai veicinātu sabiedrībā balstītu sociālo pakalpojumu sniegšanas ātrāku uzsākšanu, MK noteikumu projekts paredz šādus pakalpojumu sniegšanas nosacījumu precizējumus un papildinājumus:*attiecībā uz personām ar GRT* :1) paredzēt iespēju, ka 2 gadu laika periods, kurā pašvaldība projekta ietvaros saņems izdevumu kompensāciju par sabiedrībā balstītu sociālo pakalpojumu sniegšanu mērķa grupas personai, ir uzskaitāms katram mērķa grupas personas atbalsta plānā iekļautajam sabiedrībā balstītam sociālajam pakalpojumam no tā uzsākšanas brīža. Tas nozīmē, ka pašvaldība var uzsākt nodrošināt personai, piemēram, speciālistu konsultācijas vai atbalsta grupas un no to uzsākšanas brīža 2 gadus projekta ietvaros saņemt izdevumu kompensāciju. Vienlaikus pašvaldība 9.3.1.1. pasākuma ietvaros var veikt ieguldījumus infrastruktūras izveidei, piem., dienas aprūpes centra izveidei, un pēc tam uzsākt nodrošināt personai dienas aprūpes centra pakalpojumus, attiecīgi kompensāciju par pakalpojuma sniegšanu saņemot 2 gadus no pakalpojuma sniegšanas uzsākšanas brīža;2) MK noteikumi Nr. 313 tiek papildināti ar jaunu punktu, kas nosaka, ka gadījumos, kad pašvaldībai kompensāciju par sabiedrībā balstītu sociālo pakalpojumu nosaka atbilstoši faktiskajām izmaksām finansējuma saņēmējam jāpārliecinās, ka kompensācija pašvaldībai un personas līdzmaksājums kopā nepārsniedz faktiskās izmaksas vai attiecīgo vienas vienības izmaksu apmēru (ja faktiskās izmaksas ir lielākas par noteikto attiecīgā pakalpojuma vienas vienībasizmaksas apmēru). Minētais nepieciešams, lai paredzētu finansējuma saņēmējam pienākumu pārliecināties par sabiedrībā balstītu sociālo pakalpojumu izmaksu segšanas avotiem (t.sk. mērķa grupas personas līdzmaksājumu) un gūt pārliecību, ka neiestājas dubultās finansēšanas risks un no projekta tiek kompensētas tikai faktiskās izmaksas (jo līdzmaksājums arī sedz daļu no pakalpojuma izmaksām). Piemēram:1.  dienas aprūpes centra pakalpojuma faktiskās izmaksas ir 30 *euro*, mērķa grupas personas līdzmaksājums ir 3 *euro*. No projekta var veikt kompensāciju 19 *euro* apmērā (nepārsniedzot vienas vienības izmaksu metodikā noteikto izmaksu limitu), jo kopā ar personas līdzmaksājumu nesasniedz faktisko izmaksu līmeni un atlikušo daļu finansē pašvaldība;2.  dienas aprūpes centra pakalpojuma faktiskās izmaksas ir 18 *euro*, mērķa grupas personas līdzmaksājums 3 *euro*. Attiecīgi no projekta var kompensēt 15 *euro*.*attiecībā uz bērniem ar FT:*1) sabiedrībā balstītu sociālo pakalpojumu klāstu bērniem ar FT papildināt ar jaunu pakalpojumu – dienas aprūpes centru. Iniciatīva par šāda pakalpojuma iekļaušanu 9.2.2.1. pasākuma ietvaros nāk no nevalstiskajām organizācijām, kas pārstāv bērnu ar FT intereses un tiesības. Dienas aprūpes centrā bērnam ar FT pēc nodarbībām izglītības iestādē tiks nodrošināta uzraudzība un individuāls atbalsts, tādejādi bērnu ar FT likumiskie pārstāvji vai audžuģimenes varēs turpināt savas darba gaitas vai ikdienas lietu kārtošanu. Tiek paredzēts, ka 9.2.2.1. pasākuma ietvaros tiks kompensētas izmaksas par viena bērna ar FT atrašanos dienas aprūpes centrā ne vairāk kā 2 *euro* stundā un kopā ne vairāk 2 500 *euro* visā projekta īstenošanas laikā. Kompensācija pašvaldībām par dienas aprūpes centra pakalpojuma nodrošināšanu bērnam ar FT noteikta, balstoties uz šādiem pieņēmumiem: 1. dienas aprūpes centra pakalpojumu izcenojumu par 8 stundām, kas iegūts, aptaujājot šādus pakalpojuma sniedzējus: Tukuma dienas aprūpes centrs "Saimīte" = 8.37 *euro/*dienā, Biedrība "Rūpju bērns" (šobrīd pakalpojumu nesniedz) = 8.22 *euro*/dienā, Jūrmalas sociālās aprūpes centrs =13.20 *euro/*dienā, biedrība "Cerību spārni" = 15.08 *euro*/dienā). Izvērtējot minēto, noteikts pieņēmums par kompensācijas lielumu ne vairāk kā 2 *euro* apmērā parvienustundu;2. dienas aprūpes centrs nepieciešams skolas vecuma bērniem 7 – 17 gadi (ieskaitot);3. pakalpojums nepieciešams pēc skolas ~ ne vairāk kā 5 h dienā; 4. viens bērns ar FT dienas aprūpes centra pakalpojumu saņems indikatīvi 250 darba dienas gadā aptuveni 5 stundas dienā;5. tiek nodrošināti šādi speciālisti – sociālais darbinieks, sociālais aprūpētājs, logopēds, fizioterapeits, aprūpētājs, kā arī ēdināšana vienu reizi. Tādējādi izmaksas uz vienu bērnu (līdz 5 h dienā) kopā 250 darba dienas visā projektā īstenošanas laikā veido 2500 *euro.* Ja faktiskās dienas aprūpes centra vienas stundas izmaksas ir zemākas par 2 *euro* stundā, tad, ievērojot kopējo izmaksu limitu ne vairāk kā 2 500 *euro* apmērā uz vienu bērnu ar FT, dienas aprūpes pakalpojumu var nodrošināt ilgāku laiku par aprēķinos pieņemtajām 250 dienām. Papildus, ņemot vērā, ka bērni ar FT dienas aprūpes centra pakalpojumu var izmantot ne tikai savu likumisko pārstāvju vai audžuģimenes prombūtnē (piem., darba laiks, ikdienas pasākumi), bet arī citā laikā, kas ir atkarīgs no katras ģimenes nepieciešamības, tad konkrēts stundu ierobežojums dienas laikā vai arī kopumā pakalpojuma izmantošanai nav noteikts.Dienas aprūpes centra pakalpojumam 9.2.2.1. pasākuma ietvaros indikatīvi tiek plānotas kopējās izmaksas 1 450 000 *euro* apmērā. Minētās izmaksas noteiktas, pamatojoties uz informāciju, ka indikatīvi 580 bērniem ar FT atbalsta plānos ir noteikta dienas aprūpes centra nepieciešamība, kā arī uz vidējo minētā pakalpojuma izmaksu apmēru vienam bērnam dienā. Uzskaiti attiecībā uz pakalpojuma sniegšanu un izmantoto finansējumu mērķa grupas līmenī nodrošinās plānošanas reģioni sadarbībā ar pašvaldībām projektu līmenī. Dienas aprūpes centra pakalpojumu finansē un uzskaita pilnās stundās. Par pilnu stundu uzskatāms laika periods, kad pakalpojumu bērns ar FT saņem vairāk par 30 minūtēm no tā saņemšanas uzsākšanas brīža vai kārtējās pakalpojuma saņemšanas stundas uzsākšanās. Piemēram:bērns ar FT dienas aprūpes centrā ieradās plkst. 14.50. un uzturējās līdz plkst. 17.20. Tādējādi kopējais dienas aprūpes centra pakalpojuma saņemšanas ilgums ir 2 stundas un 30 minūtes. Pakalpojuma saņemšanas laika periods kompensācijas saņemšanai ir jānorāda 3 stundas;bērns ar FT dienas aprūpes centrā ieradās plkst. 14.50. un uzturējās līdz plkst. 17.19. Tādējādi kopējais dienas aprūpes centra pakalpojuma saņemšanas ilgums ir 2 stundas un 29 minūtes. Pakalpojuma saņemšanas laika periods kompensācijas saņemšanai ir jānorāda 2 stundas;bērns ar FT dienas aprūpes centrā ieradās plkst. 14.50. un uzturējās līdz plkst. 15.10. (tikai 20 minūtes). Kompensācija netiek aprēķināta, jo pakalpojums netika sniegts vismaz 30 minūtes.  Dienas aprūpes centra pakalpojuma nodrošināšanai nepieciešamo finansējumu plānots nodrošināt no 9.2.2.1. pasākuma projektu izmaksu pozīcijām, kurās ir izveidojies atlikums, piemēram, no finansējuma, kas bija plānots ārpusģimenes aprūpē esošo bērnu individuālo vajadzību izvērtējumam un atbalsta plānu izstrādei (ņemot vērā ārpusģimenes aprūpē esošo bērnu skaita ievērojamu samazinājumu, indikatīvais finansējuma atlikums, kurš novirzāms dienas aprūpes centra pakalpojuma nodrošināšanai ir 1 miljons *euro*), kā arī no citu sabiedrībā balstītu sociālo pakalpojumu finansējuma atlikumiem, ja tādi radīsies projektu īstenošanas gaitā (piemēram, ņemot vērā, ka projektu ietvaros tiks sagatavotas mazāk personas pārejai no dzīves valsts ilgstošas aprūpes institūcijā uz dzīvi sabiedrībā nekā sākotnēji plānots, arī šajā izmaksu pozīcijā veidosies ietaupījumi). Gadījumā, ja 9.2.2.1. pasākumā radīsies papildu finansējuma ietaupījumi, Labklājības ministrija vērtēs nepieciešamību un iespējas bērnu ar FT pakalpojumu īstenošanas nosacījumu pārskatīšanai, tai skaitā līdzšinējo ierobežojumu atcelšanai;2) paredzēt iespēju, ka aprūpes pakalpojumu var saņemt arī bērni ar FT no piecu gadu vecuma līdz 17 gadiem (ieskaitot), kuriem ir noteikta invaliditāte un izsniegts VDEĀVK atzinums par īpašas kopšanas nepieciešamību sakarā ar smagiem funkcionāliem traucējumiem. Šobrīd MK noteikumi Nr. 313 paredz, ka aprūpes pakalpojumu var sniegt tikai bērniem ar FT līdz 4 gadu vecumam (ieskaitot), kuriem ir noteikta invaliditāte un izsniegts VDEĀVK atzinums par īpašas kopšanas nepieciešamību sakarā ar smagiem funkcionāliem traucējumiem, un ne vairāk kā 50 stundas nedēļā. Savukārt bērniem ar FT, kuri ir vecumā no 5 līdz 17 gadiem (ieskaitot) un ar VDEĀVK atzinumu par īpašas kopšanas nepieciešamību sakarā ar smagiem funkcionāliem traucējumiem, atbilstoši MK noteikumiem Nr. 695[[3]](#footnote-3) tiek nodrošināts valsts apmaksāts asistents izglītības iestādēs un atbilstoši MK noteikumiem Nr. 942[[4]](#footnote-4) valsts apmaksāts asistents pašvaldībā. Minētie asistenta pakalpojumi tiek nodrošināti izglītības iestādē, kurā mācās bērns ar FT vai līdz bērna ar FT dzīvesvietai, tādējādi šiem bērniem netiek sniegts aprūpes pakalpojums dzīvesvietā, lai kaut nedaudz atslogotu bērna ar FT likumisko pārstāvju ikdienu un radītu iespēju nodrošināt sev nepieciešamās pamatvajadzības, piemēram, vizīti pie ārsta vai kādā citā iestādē, vai arī kultūras vai cita veida pasākumu apmeklējumu (*jebkurš pasākums, kas ir atbilstošs ētiskām, vispārpieņemtām un likumiskām normām būtu uzskatāms par pamatu, lai bērna ar FT likumiskajiem pārstāvjiem būtu tiesības saņemt pakalpojumu bērna aprūpei un uzraudzībai ne vairāk 10 stundas nedēļā*). MK noteikumu projektā ierosinātās izmaiņas nodrošinātu aprūpes pakalpojuma sniegšanu bērnam ar FT vecumā no 5 gadiem līdz pilngadībai bērna dzīvesvietā ne vairāk kā 10 stundas nedēļā, pamatojoties uz bērna likumisko pārstāvju vai audžuģimenes iesniegumu pašvaldības sociālam dienestam. Aprūpes pakalpojuma sniegšanai bērna dzīvesvietā saņemšanas kārtība un kompensācijas apmērs veidotos identiski kā šobrīd noteikts MK noteikumos Nr. 313 bērniem līdz 4 gadu vecumam ieskaitot. Aprūpes pakalpojuma nodrošināšanai bērniem no 5 gadu vecuma 9.2.2.1. pasākuma ietvaros indikatīvi tiek plānotas izmaksas 1 743 300 *euro* apmērā (aprēķina pamatojums = 10 h nedēļā x 4.5 *euro*/h (alga + transports) x 52 nedēļas/gadā x 5 gadi = 11 700 *euro* 1 bērnam x 149 bērni ar īpašo kopšanu (rādītājs balstīts uz individuālajos atbalsta plānos minēto)), kuras plānots nodrošināt no sabiedrībā balstītu sociālo pakalpojumu finansēšanai paredzētajiem līdzekļiem, t.i., finansējot šos pakalpojumus atbilstoši pieprasījumam un nodrošinot finansējuma pieejamības vadību plānošanas reģionu līmenī. Minētais indikatīvais finanšu apmērs (1 743 300 *euro*) noteikts, pamatojoties uz aprēķinu, ka aprūpes pakalpojuma izmaksas vienam bērnam ar FT un VDEĀVK atzinumu par īpašo kopšanu (nodrošinot pakalpojumu 10 h nedēļā visu gadu laika periodā 5 gadi) ir 11 700 *euro* un to varētu izmantot 149 bērni. Bērnu ar smagiem FT, kuriem ir VDEĀVK atzinums par īpašās kopšanas nepieciešamību, likumiskiem pārstāvjiem būs iespēja kombinēt vairākus pakalpojumus, t.i., asistents, asistents izglītības iestādē, skola, dienas aprūpes centrs, aprūpe mājās, "atelpas brīdis". Tomēr plānošanas reģioniem pirms kompensācijas izmaksas pašvaldībai būs jāpārliecinās par to, vai kompensācija par tādiem projekta ietvaros atbalstāmajiem pasākumiem kā dienas aprūpes centrs un aprūpe mājās nepārklājas vienā laika periodā (piem., vienam un tam pašam bērnam ar FT tiek sniegts dienas aprūpes centra pakalpojums laika periodā no plkst. 14.00.-18.00. un aprūpes mājās pakalpojums no 17.00. līdz 19.00. un pieprasīta kompensācija par abiem nodrošinātajiem pakalpojumiem). Minētais aprūpes pakalpojums nedublēsies ar "atelpas brīža" pakalpojumu, ko sniedz līdz 30 diennaktīm gadā, jo "atelpas brīža" pakalpojums galvenokārt ir paredzēts ar nolūku atslogot likumiskos pārstāvjus vai audžuģimenes no aprūpes sniegšanas bērnam gadījumos, kad ir nepieciešams garāks prombūtnes vai atpūtas laiks. Turklāt jāatzīmē, ka "atelpas brīža" pakalpojumu Latvijā nodrošina salīdzinoši neliels pakalpojuma sniedzēju skaits (pēc Sociālo pakalpojumu sniedzēju reģistra datiem uz 01.09.2017. – 6 pakalpojumu sniedzēji) un papildus jāatzīmē, ka minētā pakalpojuma sniedzēji nenodrošina vienmērīgu pakalpojuma pārklājumu reģionāla griezumā. Tas nozīmē, ka iepriekšminētie faktori apgrūtina bērna ar FT likumisko pārstāvju vai audžuģimeņu iespēju izmantot "atelpas brīža" pakalpojumu, jo tad nepieciešams izmantot arī transporta pakalpojumus no viena Latvijas reģiona uz otru;3) precizēt aprūpes pakalpojuma kompensācijas apmēru. Lai vienkāršotu kompensācijas aprēķinu pašvaldībām par aprūpes pakalpojuma sniegšanu bērniem ar FT, MK noteikumu projekts paredz, ka turpmāk to noteiks, attiecinot valstī noteikto minimālo mēneša darba algas apmēru normāla darba laika ietvaros pret faktiskajām stundām, kad nodrošināta bērna aprūpe. Piemēram apskatīsim iespējamo kompensācijas aprēķinu par 2017. gada novembri. Ir zināms, ka minētajā 2017. gada kalendārajā mēnesīdarba stundu skaits – 167, valstī noteiktā minimālā mēnešalga ir 380 *euro.* Pieņemsim, ka pašvaldības piesaistītais aprūpētājs savu pakalpojumu sniedza bērnam 150 stundas. Aprēķins veidojas sekojoši – 380  *euro* / 167 stundas (kalendārā mēneša darba stundas) x 150 h = 341.32 *euro*. Līdzšinēji kompensācijas apmēru par aprūpes pakalpojuma nodrošināšanu bērniem ar FT aprēķināja pēc valstī noteiktās minimālās stundas tarifa likmes normāla darba laika ietvaros, kas noteikta atbilstoši MK noteikumiem Nr. 656[[5]](#footnote-5). Nosacījums tika noteikts analoģiski nozarē īstenotajam asistenta pakalpojumam, ko regulē MK noteikumi Nr. 942[[6]](#footnote-6). Taču, ņemot vērā, ka minimālās stundas tarifa likmes aprēķinā normāla darba ietvaros jāparedz apmaksātā atlīdzība svētku dienu stundām un pirms svētku dienu stundām, tas pašvaldībām rada lieku administratīvo slogu aprēķiniem, it sevišķi, ja darbiniekam, kurš sniedz aprūpes pakalpojumu, nav bijis iespējams kalendārā mēnesī nodrošināt pilnu darba apjomu (40 h) normāla darba laika ietvaros (jo aprūpes pakalpojums ir specifisks pakalpojums sociālās atstumtības riska personām un dažādu iemeslu dēļ var nebūt iespējams nodrošināt patstāvīgu pakalpojuma pieprasījumu, lai iekļautos normāla darba laika darba nedēļas ilgumā). Papildus pašvaldībām rodas arī domstarpības par līdzšinēji noteiktā kompensācijas apmēra noteikšanu gadījumos, kad darbinieks, kurš sniedz aprūpes pakalpojumu, ir piesaistīts uz uzņēmuma līguma pamata.Tādējādi, lai izvairītos no situācijām, kad pašvaldības kompensācijas aprēķinam piemēro dažādu pieeju, tiek noteikts, ka samaksa par pakalpojumu (neatkarīgi, vai tas tiks sniegts uz uzņēmuma vai darba līguma pamata) būs aprēķināma atbilstoši valstī noteiktajai minimālās mēneša darba algas stundas tarifa likmei normāla darba laika ietvaros (kas noteikta atbilstoši MK noteikumiem Nr. 656, to reizinot ar faktiski nostrādāto stundu skaitu.4) vienkāršot "atelpas brīža" pakalpojuma izmaksas. Šobrīd "atelpas brīža" pakalpojuma uzskaitei un apmaksai tiek piemēroti MK noteikumu Nr. 313 25.3. apakšpunktā noteiktie pakalpojuma sniegšanas veidi (ar vai bez izmitināšanas) un izmaksu limiti par attiecīgo pakalpojuma veidu, t.i., noteikti "atelpas brīža" pakalpojuma sniegšanas veidi bērniem ar FT un attiecīgi atšķirīgi izmaksu limiti par pakalpojuma saņemšanu diennaktī, tikai dienā, tikai naktī vai brīvdienās. Līdz ar to, ja bērns ar FT nesaņem "atelpas brīža" pakalpojumu pilnu diennakti, bet pakalpojuma saņemšanu uzsāk vai pārtrauc atšķirīgā diennakts (dienas vai nakts) laikā, samaksa par saņemto pakalpojumu saskaņā ar MK noteikumiem Nr. 313 tiek aprēķināta atbilstoši nodrošinātā pakalpojuma daļai. Taču pēc diskusijām ar plānošanas reģioniem un pakalpojumu sniedzējiem, tika secināts, ka proporcionālā pakalpojuma apmaksas pieeja rada dažādas aprēķinu interpretācijas iespējas, kā arī kļūst nepievilcīga gan pakalpojuma sniedzējam, gan ģimenēm, kas vēlas pakalpojumu izmantot. Papildus, ņemot vērā faktu, ka 01.07.2017. ir stājušies spēkā jaunie MK 13.06.2017. noteikumi Nr. 338 "Prasības sociālo pakalpojumu sniedzējiem"[[7]](#footnote-7) (turpmāk – MK noteikumi Nr. 338), kas nosaka vispārīgas prasības "atelpas brīža" pakalpojuma sniedzējam un arī nosaka pakalpojuma sniegšanas apjomu – 24 stundas diennaktī, tad MK noteikumos Nr. 313 tiek paredzēts noteikt kompensācijas apmēru par pakalpojuma "atelpas brīdis" izmaksām diennaktī – t.i., nepārsniedzot 42 *euro* diennaktī. Izmaksu maksimālais ierobežojums noteikts, pamatojoties uz līdzšinējo praksi un pakalpojuma apjomu, ko nodrošināja "atelpas brīža" pakalpojuma sniedzēji. Pakalpojuma saņemšanas laika periodi un kompensācijas apmēri līdzšinēji tika aprēķināti, ņemot vērā katram laika periodam noteiktās dažādās prasības attiecībā uz nepieciešamajiem speciālistiem, t.i., kompensācijas apmēram par "atelpas brīža" pakalpojumu šobrīd ir noteikti četri tarifi (t.i., 29 *euro* dienā (gan darba dienās, gan brīvdienās), 40 *euro* darbdienu diennaktī, 43 *euro* brīvdienu diennaktī, 22 *euro* naktī (gan darba dienās, gan brīvdienās). Kopumā uz 01.06.2017. projektu ietvaros ir sniegts "atelpas brīža" pakalpojums 27 bērnu ar FT ģimenēm un, ņemot vērā, ka vispieprasītākais ir diennakts pakalpojums, ir iespējams noteikt, ka pakalpojuma vidējās izmaksas veido 42 *euro*. Aprēķins veidojas šādi – 43 *euro* (brīvdienu diennakts tarifs) + 40 *euro* (darbdienu diennakts tarifs) = 83 *euro*/2 = 41.50 *euro* ~ 42 *euro* vidējidiennaktī.Papildus jāatzīmē, kaMK noteikumi Nr. 338 nosakavispārīgas prasības "atelpas brīža" pakalpojuma sniedzējam, definējot vienotus nosacījumus attiecībā uz pieeju minētā pakalpojuma sniegšanai, speciālistu loku, kuri nodrošina bērna uzraudzību un kvalitatīvu visu nepieciešamo pakalpojumu klāstu, tādējādi nodrošinot iespējamo vislabāko atbalstu dienas (no plkst. 08.00. līdz plkst. 20.00.) vai nakts laikā (no plkst. 20.00 līdz plkst. 8.00.) un izslēdzot normu dublēšanos vairākos tiesību aktos.5) precizēt sociālās rehabilitācijas pakalpojumu sniegšanas nosacījumus. Šobrīd 9.2.2.1. pasākuma ietvaros sociālās rehabilitācijas pakalpojumus ir iespējams izmantot bērniem ar FT ne vairāk kā 4 pakalpojumus (katru 10 reizes), savukārt bērnu ar FT likumiskiem pārstāvjiem vai audžuģimenēm ne vairāk kā 2 pakalpojumus (katru 10 reizes) visā projekta īstenošanas laikā (līdz 2022. g.). Tomēr, 9.2.2.1. pasākuma ieviešanas gaitā ir secināts, ka ir gadījumi, kad atbilstoši bērna funkcionēšanas ierobežojumiem, ir rekomendējams saņemt vienu bērna atbalsta plānā iekļauto sociālās rehabilitācijas pakalpojumu vairāk nekā 10 reizes (piem., pie atsevišķām slimību diagnozēm tikai viena veida pakalpojumu), jo tas dod labāko iespēju sasniegt un uzturēt bērna optimālo fizisko, sensoro, intelektuālo un sociālo funkcionēšanas līmeni. Papildus atsevišķos gadījumos ir norādīts, ka vairāku veidu pakalpojumu sniegšana pie attiecīgas diagnozes var pat nodarīt kaitējumu bērna ar FT veselībai. Attiecībā uz bērnu ar FT likumiskajiem pārstāvjiem vai audžuģimenēm ir minēts, ka atsevišķu veida sociālās rehabilitācijas pakalpojumi nav nepieciešami vairāk kā 1 reizi (piem., rehabilitologs), savukārt citu pakalpojumu būtu ieteicams izmantot vairāk kā 10 reizes (piem., psihologs). Ņemot vērā minēto, ir nepieciešams pārskatīt bērniem ar FT un viņu likumiskajiem pārstāvjiem vai audžuģimenēm līdzšinēji noteiktos sociālās rehabilitācijas pakalpojumu sniegšanas ierobežojumus, nemainot maksimālo pakalpojumu saņemšanas reižu limitu – t.i., noteikt vienotus nosacījumus visiem bērniem ar FT, kuri saņem sociālās rehabilitācijas pakalpojumus projektu ietvaros (kopā 40 pakalpojuma saņemšanas reizes) vai viņu likumiskajiem pārstāvjiem vai audžuģimenēm (kopā 20 pakalpojuma saņemšanas reizes) visā projekta īstenošanas laikā. 6) paredzēt iespēju izvēlēties sociālās rehabilitācijas pakalpojumu sniedzēju bērniem ar FT vai viņu likumiskajiem pārstāvjiem vai audžuģimenēm. MK noteikumu Nr. 313 pašreizējā redakcijā ir noteikts, ka sociālās rehabilitācijas pakalpojumu sniegšanu nodrošina pašvaldība (priekšfinansējot pakalpojumu no saviem līdzekļiem) un par pakalpojumu nodrošināšanu 9.2.2.1. pasākuma ietvaros saņem kompensāciju. Sociālās rehabilitācijas pakalpojumu nodrošināšana ir īstenojama normatīvajos aktos noteiktajā kārtībā, attiecīgi tos ir tiesīgi sniegt sociālo pakalpojumu sniedzēju reģistrā reģistrētie pašvaldības izveidotie vai atbilstoši normatīvajiem aktiem publisko iepirkumu jomā piesaistītie sociālo pakalpojumu sniedzēji vai ārstniecības personas un ārstniecības iestāžu reģistrā reģistrēti pakalpojumu sniedzēji. 9.2.2.1. pasākuma īstenošanas laikā ir secināts, ka bērnu ar FT likumiskajiem pārstāvjiem vai audžuģimenēm ir svarīgi, lai ir iespēja izvēlēties bērnam jau zināmu speciālistu, kas ir sociālās rehabilitācijas pakalpojuma sniedzējs. Tas saistīts ar to, ka bērnam un speciālistam jau ir izveidojies savstarpējs kontakts un viņi uzticas viens otram, speciālistam ir zināmas bērna spējas, ierobežojumi vai nepilnības, tādējādi speciālists var nodrošināt pilnvērtīgāku pakalpojuma sniegšanu, kas bērnam ar FT dod iespēju uzlabot veselību, samazināt slimības vai traumas sekas, kā arī uzlabot dzīves kvalitāti. Bērna ar FT likumiskajiem pārstāvji vai audžuģimene var izvērtēt iespēju vērsties pie konkrēta speciālista vai sociālās rehabilitācijas pakalpojuma sniedzēja, ja, ņemot vērā bērna funkcionēšanas traucējumu īpatnības, minētais speciālists vai pakalpojuma sniedzējs ir atbilstošākais bērna individuālajām vajadzībām. Taču, ņemot vērā, ka pašvaldībai sociālās rehabilitācijas pakalpojuma sniedzēju jāpiesaista atbilstoši Publiskā iepirkuma likuma normām, tas negarantē, ka būs iespējams bērnam ar FT nepieciešamā pakalpojuma sniegšanai nodrošināt vēlamo speciālistu. Lai sniegtu iespēju bērnu ar FT likumiskajiem pārstāvjiem vai audžuģimenēm izvēlēties bērnam (vai sev) piemērotāko speciālistu, tad ir nepieciešams noteikt līdzīgu pieeju, kāda noteikta attiecībā uz aprūpes pakalpojumu sniegšanu bērniem ar FT, kuriem izsniegts VDEĀVK atzinums par īpašas kopšanas nepieciešamību sakarā ar smagiem funkcionāliem traucējumiem, respektīvi, bērna ar FT likumiskais pārstāvis vai audžuģimene iesniegumā par sociālās rehabilitācijas pakalpojuma saņemšanu, norāda vēlamo aprūpes pakalpojuma sniedzēja vārdu un uzvārdu vai nosaukumu un reģistrācijas numuru (ja tas ir zināms). Tādā gadījumā ir pieļaujams izņēmums un līgums ir slēdzams ar konkrētu personu, neizsludinot attiecīgu iepirkumu[[8]](#footnote-8);7) saskaņā ar šā brīža MK noteikumu Nr. 313 25.1. apakšpunkta redakciju, bērna ar FT, kuram izsniegts VDEĀVK atzinums par īpašas kopšanas nepieciešamību sakarā ar smagiem funkcionāliem traucējumiem, nogādāšanai uz "atelpas brīža" pakalpojuma sniegšanas vietu un no tās ir attiecināma kompensācija par transporta izdevumiem (degvielas, transportlīdzekļu nomas, transporta un specializētā transporta pakalpojumu pirkšanas, sabiedriskā transporta izmantošanas) tikai mērķa grupas personu – bērnu ar FT likumiskajiem pārstāvjiem vai audžuģimenēm. Tomēr nereti veidojas situācijas, kad pašvaldības, kurās ir bērns ar smagiem FT, piedāvā un ir gatavas nodrošināt transportu (piem., savu specializēto transportu) minētā bērna nogādāšanai uz "atelpas brīža" pakalpojuma sniegšanas vietu un/vai atpakaļ, tādējādi atslogojot likumiskos pārstāvjus vai audžuģimeņu pārstāvjus gan no papildu izdevumiem, gan no papildu pamatojošo dokumentu iesniegšanas. Tādējādi, vadoties no minētā, MK noteikumu 25.1. apakšpunktā ir nepieciešams veikt precizējumus, svītrojot nosacījumu, ka kompensācija par transporta izdevumiem ir attiecināma tikai bērnu ar FT likumiskajiem pārstāvjiem vai audžuģimenēm. Līdz ar to transporta izmaksas būs attiecināmas gan tajos gadījumos, kad bērnu ar FT uz "atelpas brīža" pakalpojuma sniegšanas vietu un no tās nogādā bērna likumiskais pārstāvis vai audžuģimene, gan gadījumos, kad bērna ar FT transportēšanu nodrošina pašvaldība. Skaidrai un nepārprotamai izpratnei nepieciešams redakcionāli precizēt arī MK noteikumu Nr. 313 47. punktu, nosakot, ka bērna ar FT nogādāšanas uz "atelpas brīža" pakalpojuma sniegšanas vietu un atpakaļ izdevumus pamatojošo dokumentāciju pašvaldība pieņem no minētajiem likumiskajiem pārstāvjiem vai audžuģimenes tikai gadījumos, kad bērna ar FT transportēšanu nodrošina likumiskie pārstāvji vai audžuģimene.Ņemot vērā visu iepriekšminēto, nepieciešams veikt attiecīgus grozījumus MK noteikumos Nr. 313, paredzot, ka:– bērniem ar FT 9.2.2.1. pasākuma ietvaros tiek nodrošināts arī dienas aprūpes centra pakalpojums, ja tas ir noteiks atbalsta plānos;– aprūpes pakalpojumu var saņemt arī bērni ar FT, kuriem ir noteikta invaliditāte un izsniegts VDEĀVK atzinums par īpašas kopšanas nepieciešamību sakarā ar smagiem funkcionāliem traucējumiem, vecumā no 5 līdz 17 gadiem (ieskaitot). Tādejādi kopumā izmaiņas veicinās pakalpojumu uzsākšanu;– "atelpas brīža" pakalpojuma minimālais apjoms ir diennakts, bet izmaksas nepārsniedz 42 *euro*;– sociālās rehabilitācijas pakalpojumus projektu ietvaros sniedz 40 pakalpojuma saņemšanas reizes bērniem ar FT un 20 pakalpojuma saņemšanas reizes viņu likumiskajiem pārstāvjiem vai audžuģimenēm;– bērnu ar FT likumiskie pārstāvji var paši iesniegumā norādīt vēlamo sociālās rehabilitācijas pakalpojumu sniedzēju;– kompensācija par bērnu ar FT nogādāšana uz "atelpas brīža" pakalpojumu un atpakaļ ir attiecināma gan gadījumos, kad nogādāšanu nodrošina bērnu ar FT likumiskiem pārstāvji vai audžuģimenes, gan gadījumos, kad nogādāšanu nodrošina pašvaldība. **6. Citi tehniski un redakcionāli precizējumi.**1) MK noteikumu projekts paredz iespēju finansējuma saņēmēja projekta vadības personālam nepieciešamo darba vietas aprīkojumu ne tikai iegādāties, bet arī nomāt. Izmaiņas MK noteikumu Nr. 313 22.11. apakšpunktā veiktas atbilstoši vadošās iestādes vadlīniju Nr. 2.1. "Vadlīnijas attiecināmo un neattiecināmo izmaksu noteikšanai 2014. – 2020. gada plānošanas periodā" 6.1. un 17.2. apakšpunktam, kur noteikts, ka, plānojot projektam nepieciešamo finansējumu, potenciālajam projekta iesniedzējam ir jāizvērtē, vai saimnieciski izdevīgāk ir darba vietas aprīkojumu pirkt vai nomāt, un šajā gadījumā jāievēro saimnieciskā izdevīguma princips;2) lai nodrošinātu vienotu pieeju tiesību normu atspoguļošanai MK noteikumos par Labklājības ministrijas pārziņā esošo specifisko atbalsta mērķu īstenošanu, MK noteikumu projekts paredz precizēt MK noteikumu Nr. 313 22.6. apakšpunktu, nosakot, ka projekta īstenošanas un vadības personālam ir attiecināmas obligāto veselības pārbaužu izmaksas un redzes korekcijas līdzekļu kompensācijas izmaksas, ja tās nav iekļautas veselības apdrošināšanā;3) MK noteikumu projekts paredz precizējumus attiecība uz sociālos pakalpojumu sniedzējiem, kas 9.2.2.1. pasākuma ietvaros var sniegt sabiedrībā balstītus sociālo pakalpojumus mērķa grupas personām. Pašvaldība var piesaistīt pakalpojumu sniedzējus šādos veidos:a) atbilstoši Sociālo pakalpojumu un sociālās palīdzības likuma 9. panta ceturtajā daļā noteiktajam, pašvaldība var slēgt sadarbības līgumus ar citām pašvaldībām par nepieciešamo sociālo pakalpojumu sniegšanu un samaksu;b) atbilstoši Valsts pārvaldes iekārtas likumam, pašvaldība var deleģēt nepieciešamo sociālo pakalpojumu sniegšanu tās izvēlētiem sociālo pakalpojumu sniedzējiem, noslēdzot attiecīgus deleģēšanas līgumus;c) pašvaldība var iepirkt nepieciešamos sociālo pakalpojumus atbilstoši Publisko iepirkumu likumam;Ņemot vērā iepriekšminēto, MK noteikumu projekts paredz, ka sabiedrībā balstītus sociālospakalpojumusniedz pašvaldības izveidoti vai pašvaldības piesaistīti sociālo pakalpojumu sniedzēji;4) MK noteikumu projekts paredz sabiedrībā balstīta sociālā pakalpojuma "īslaicīgās sociālās aprūpes pakalpojumi" nosaukumu precizēt uz "īslaicīgās sociālās aprūpes jeb "atelpas brīža" pakalpojums" atbilstoši MK noteikumos Nr. 338 noteikto, kur minētā pakalpojuma nosaukums ir – "atelpas brīža" pakalpojums un noteikts, ka šo pakalpojumu var sniegt gan bērniem, gan pilngadīgām personām. Savukārt praksē, t.sk., personām ar GRT izstrādātajos individuālā atbalsta plānos, un sociālo pakalpojumu sniedzēju reģistrā tiek lietoti abi šī pakalpojuma nosaukumi. Lai novērstu domstarpības par to, vai īslaicīgās sociālās aprūpes pakalpojums un "atelpas brīža" pakalpojums ir viens un tas pats, vai dažādi pakalpojumi, MK noteikumos Nr. 313 attiecīgi tiek precizēts pakalpojuma nosaukums;5) MK noteikumu projekts paredz precizējumus MK noteikumu Nr. 313 23.1. apakšpunktā, nosakot, ka kompensācija par ēdināšanas izdevumiem (nepārsniedzot 5 *euro* dienā) personām ar GRT, kuras no ilgstošas aprūpes institūcijas kopā ar sociālo mentoru dodas iepazīties ar dzīvei sabiedrībā izvēlēto pašvaldību, ir attiecināma gadījumos, kad kopējais laika periods, lai dotos uz pašvaldību un atgrieztos atpakaļ valsts ilgstošas aprūpes institūcijā, pārsniedz 5 stundas;6) lai veidotu skaidru un nepārprotamu izpratni par Eiropas Savienības (turpmāk – ES) fondu papildināmības piemērošanu, MK noteikumu projekts paredz MK noteikumu Nr. 313 49.1, 49.2 un 49.3 punktu redakcionālu precizējumu. Pašvaldības, 9.2.2.1. pasākuma ietvaros piesaistot mērķa grupas personas, saskaras gan ar ES fondu finanšu papildināmības, gan ar pakalpojumu papildināmības veidiem. Finanšu papildināmības gadījumā projekta mērķa grupas personas atbalsta plānā iekļautais un līdzšinēji pašvaldības finansētais pakalpojums (kopā ar citiem līdzšinēji pašvaldības nefinansētiem pakalpojumiem) turpmākos 2 gadus tiks finansēts no 9.2.2.1. pasākuma projekta finanšu līdzekļiem. Šajā gadījumā pašvaldība atbrīvoto finansējumu par līdzšinēji sniegto pakalpojumu līdzvērtīgā apmērā novirza sabiedrībā balstītu sociālo pakalpojumu nodrošināšanai citām (ārpus projekta) personām. Pakalpojumu papildināmības gadījumā mērķa grupas personas atbalsta plānā iekļauto un līdzšinēji pašvaldības finansēto pakalpojumu pašvaldība turpina finansēt no sava budžeta, bet no projekta finansē tikai jaunos un pašvaldības līdzšinēji nefinansētos pakalpojumus. Šajā gadījumā neiestājas finanšu papildināmība un pašvaldībai nav jāmeklē cita (ārpus projekta) persona. Līdz ar to ir nepieciešams skaidri noteikt, ka MK noteikumos Nr. 313 iekļautais ES fondu papildināmības princips ir finanšu papildināmība;7) lai nodrošinātu darbības programmā noteiktā iznākuma rādītāja "Bērnu ar funkcionāliem traucējumiem skaits, kuri saņem Eiropas Sociālā fonda atbalstītus sociālos pakalpojumus" vērtības (3 400) sasniegšanu SAM 9.2.2. ietvaros, nepieciešams noteikt 9.2.2.1. pasākuma demarkāciju ar SAM 9.2.2. jauno 9.2.2.3. pasākumu "Sabiedrībā balstīti sociālie pakalpojumi bērniem ar invaliditāti" (turpmāk - 9.2.2.3. pasākums). MK noteikumos Nr. 313 tiks noteikts, ka bērni ar FT, kuri saņem sabiedrībā balstītus sociālos pakalpojumus 9.2.2.1. pasākuma ietvaros, nevar saņemt atbalstu un analogus pakalpojumus 9.2.2.3. pasākuma ietvaros;8) MK noteikumu Nr. 313 62.2. apakšpunkts precizēts, svītrojot tekstu iekavās "pēc dalības apmācībās". Ņemot vērā, ka 9.2.2.1. pasākuma ietvaros viena no atbalstāmajām darbībām ir speciālistu apmācības sabiedrībā balstītu sociālo pakalpojumu sniegšanai, sākotnēji tika pieņemts, ka kopējos tūlītējos rezultātu rādītājos ir jāiekļauj dati par apmācību saņēmušajiem speciālistiem. Izvērtējot to, ka 9.2.2.1. pasākumā speciālisti, kuri saņem apmācību, nav pasākuma mērķa grupas personas, kā arī nav iekļauti 9.2.2.1. pasākuma ietvaros noteiktajos sasniedzamos uzraudzības rādītājos, ne projekta ietvaros, MK noteikumu projekts paredz precizējumu, kas nosaka finansējuma saņēmējam pienākumu uzkrāt un sadarbības iestādei iesniegt datus tikai par Regulas Nr. 1304/2013[[9]](#footnote-9) 1. pielikumā iekļautajiem dalībniekiem. |
| 3. | Projekta izstrādē iesaistītās institūcijas | Labklājības ministrija  |
| 4. | Cita informācija | MK noteikumu projekts ietekmē finansējuma saņēmējus, jo paredz precizēt 9.2.2.1. pasākuma ietvaros projektiem pieejamo maksimālo kopējo finansējumu, sasniedzamā iznākuma rādītāja (bērni ar FT) vērtību un redakcionāli precizēt 9.2.2.1. pasākuma īstenošanas nosacījumus. Izvērtējot ierosināto grozījumu ietekmi uz finansējuma saņēmējiem, pēc MK noteikumu spēkā stāšanās tiks ierosināts veikt attiecīgus grozījumus projektā. Papildus ņemot vērā, ka 9.2.2.1. pasākuma ietvaros plānošanas reģioniem un pašvaldībām nav izdevies identificēt nepieciešamo bērnu ar FT skaitu, kuriem projektu ietvaros nodrošināt sabiedrībā balstītus sociālos pakalpojumus (pakalpojumi tiks nodrošināti 2 100 no plānotajiem 3 400 bērniem ar FT), Labklājības ministrija plāno jauna pasākuma izveidi SAM 9.2.2. ietvaros. Jaunais 9.2.2.3. pasākums tiks īstenots atklātas projektu iesniegumu atlases veidā un 9.2.2.3. pasākuma ietvaros finansējuma saņēmēji būs sociālo pakalpojumu sniedzēju reģistrā reģistrēti sociālo pakalpojumu sniedzēji - sabiedriskās organizācijas (turpmāk – NVO). Plānots, ka 9.2.2.3. pasākuma ietvaros sabiedrībā balstītu sociālo pakalpojumu sniegšanas nosacījumi būs līdzvērtīgi ar 9.2.2.1. pasākumam noteiktajiem pakalpojumu sniegšanas nosacījumiem. 9.2.2.3. pasākuma ietvaros NVO nodrošinās kopumā 1 300 bērniem ar FT un viņu likumiskajiem pārstāvjiem vai audžuģimenēm šādus sabiedrībā balstītus sociālos pakalpojumus:sociālās rehabilitācijas pakalpojumus (ne vairāk kā 40 pakalpojuma reizes bērniem un ne vairāk kā 20 pakalpojumu reizes bērnu likumiskajiem pārstāvjiem);* aprūpes pakalpojumu mājās, bērniem, kuriem ir noteikta invaliditāte un izsniegts VDEĀVK atzinums par īpašas kopšanas nepieciešamību sakarā ar smagiem funkcionāliem traucējumiem (ne vairāk kā 50 stundas nedēļā bērnam ar FT līdz 4 gadu vecumam (ieskaitot) un ne vairāk kā 10 stundas nedēļā bērnam ar FT no 5 līdz 17 gadu vecumam (ieskaitot));
* "atelpas brīža" pakalpojumu (ne vairāk kā 30 diennaktis gadā);
* dienas aprūpes centra pakalpojumu bērniem ar FT, ja tas ir noteikts atbalsta plānā (ne vairāk kā 250 darba dienas projekta īstenošanas laikā un ne vairāk kā 5 stundas dienā).

9.2.2.3. pasākumam plānotais kopējais attiecināmais finansējums būs 4 966 962 *euro*, tai skaitā Eiropas Sociālā fonda (turpmāk – ESF) finansējums 4 221 918 *euro* un valsts budžeta finansējums 745 044 *euro*, kas tiks pārdalīts no 9.2.2.1. pasākuma kopējā attiecināmā finansējuma.Labklājības ministrija plāno uzsākt darbu pie 9.2.2.3. pasākuma īstenošanu reglamentējošās dokumentācijas (sākotnējais novērtējums, projektu iesniegumu vērtēšanas kritēriji, MK noteikumu projekts) izstrādes 2017. gada **decembrī,** savukārt pasākuma īstenošanu reglamentējošās dokumentācijas saskaņošanas procesu (kritēriju apstiprināšana Uzraudzības komitejā un MK noteikumu pieņemšana MK sēdē) plānots noslēgt 2018. gada pirmajā ceturksnī. Attiecīgi, pēc projektu iesniegumu atlases dokumentācijas saskaņošanas ar sadarbības iestādi[[10]](#footnote-10), 2018. gada trešajā ceturksnī plānots izsludināt atklāto projektu iesniegumu atlasi un nodrošināt projektu iesniegumu vērtēšanu, bet projektu īstenošanu plānots uzsākt 2018. gada ceturtajā ceturksnī. Šobrīd sadarbībā ar pašvaldību sociālajiem dienestiem un NVO noris konsultāciju un diskusiju process, lai uzklausītu viedokļus par bērniem ar FT nepieciešamākajiem sabiedrībā balstītiem sociālajiem pakalpojumiem. 2017. gada 17. maijā notika pirmais diskusiju procesa posms, kur piedalījās pārstāvji no šādām nevalstiskajām organizācijām – profesionālās audžuģimeņu apvienības "Terēze", biedrības "Cerību spārni", nodibinājuma "Sociālo pakalpojumu aģentūra", biedrības "Rehabilitācijas centrs "Nāc līdzās!"", alternatīvās bērnu aprūpes alianses, biedrības "Latvijas Kustība par neatkarīgu dzīvi", biedrības "Latvijas Bērniem ar Kustību Traucējumiem", biedrības "Oranžais Stars", biedrības "Latvijas Sarkanais krusts", biedrības "Bērnu paliatīvās aprūpes biedrība", biedrības "Resursu centrs personām ar garīga rakstura traucējumiem "Zelda"", biedrības "Latvijas Autisma apvienība". Ar Ministru kabineta 2017. gada 29. marta rīkojumu Nr. 160 "Grozījumi Eiropas Savienības struktūrfondu un Kohēzijas fonda 2014. – 2020. gada plānošanas perioda darbības programmā "Izaugsme un nodarbinātība"" tika veikts SAM 9.2.2. iznākuma rādītāja "Bērnu aprūpes iestādēs esošo bērnu skaits, kuriem veikts individuālo vajadzību izvērtējums" (i.9.2.2.d) precizējums, samazinot tā vērtību no 1 760 uz 1 408 bērniem. Nepieciešamība samazināt minētā rādītāja vērtību ir pamatojama ar to, ka rādītāju vērtības noteikšanas posmā (2013. gadā) tā tika noteikta kļūdaini, jo netika ņemts vērā bērnu skaits, kuri 2023. gadā jau būs sasnieguši pilngadību un tādējādi vairs nekvalificēsies atbalstam 9.2.2.1. pasākuma ietvaros, kā arī netika ņemts vērā bērnu skaits, kuri līdz 2023. gadam tiks adoptēti. Ņemot vērā, ka bērnu aprūpes iestādēs esošo bērnu skaits, kuriem veicams individuālo vajadzību izvērtējums 9.2.2.1. pasākuma ietvaros, saskaņā ar statistikas datiem uz 2017. gada sākumu, ir samazinājies līdz 1 198 bērniem, Labklājības ministrija ir ierosinājusi papildu grozījumus darbības programmā, paredzot bērnu aprūpes iestādēs esošā bērnu skaita samazinājumu no 1 408 līdz 1 198 bērniem, kuriem 9.2.2.1. pasākuma ietvaros tiks veikts individuālo vajadzību izvērtējums. Pēc attiecīgo darbības programmas grozījumu saskaņošanas ar Eiropas Komisiju, Labklājības ministrija rosinās attiecīgus grozījumus MK noteikumos Nr. 313. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 9.2.2.1. pasākuma mērķa grupas, kuras ietekmē MK noteikumu projekts: 1) pilngadīgas personas ar GRT, kuras saņem valsts ilgstošas aprūpes institūciju pakalpojumus, kā arī personas, kuras potenciāli var nonākt valsts sociālās aprūpes centros un kurām ir noteikta smaga vai ļoti smaga invaliditāte (I un II invaliditātes grupa);2) bērni ar FT, kuriem ir noteikta invaliditāte un kuri dzīvo ģimenēs, un viņu likumiskie pārstāvji vai audžuģimenes. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts šo jomu neskar. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2017 | Turpmākie trīs gadi (*euro*) |
| 2018 | 2019 | 2020 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 5 279 851 | -1 444 731 | - 1 428 275 | - 1 127 853 | - 1 133 568 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 5 279 851 | -1 444 731 | - 1 428 275 | - 1 127 853 | - 1 133 568 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: |  6 211 589 | -1 699 683 |  - 1 680 323 | - 1 326 886 | -1 333 609 |
| 2.1. valsts pamatbudžets | 6 211 589 | -1 699 683 |  - 1 680 323 | - 1 326 886 | -1 333 609 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | - 931 738 | 254 952 | 252 048 | 199 033 | 200 041 |
| 3.1. valsts pamatbudžets | - 931 738 | 254 952 | 252 048  | 199 033 | 200 041 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
| 0 | 0 | 0 | 0 |
| 5. Precizēta finansiālā ietekme: | X | 254 952 | 252 048 | 199 033 | 200 041 |
| 5.1. valsts pamatbudžets | 254 952 | 252 048 | 199 033 | 200 041 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Šobrīd pasākuma ietvaros plānotais kopējais finansējums ir 47 209 260 *euro,* tai skaitā ESF finansējums – 40 127 871 *euro* un valsts budžeta finansējums – 7 081 389 *euro.*  Savukārt projektiem līdz 2018. gada 31. decembrim pieejamais kopējais attiecināmais finansējums ir 43 482 922 *euro,* tai skaitā ESF finansējums 36 960 484 *euro* un valsts budžeta finansējums 6 522 438 *euro.* Plānošanas reģioni kā finansējuma saņēmēji ir iesnieguši projektu iesniegumus un tiem ir apstiprināti projekti par kopējo attiecināmo finansējumu 43 482 920 *euro,* tai skaitā ESF finansējums – 36 960 482 *euro* un valsts budžeta finansējums – 6 522 438 *euro.*MK noteikumu projekta paredz 9.2.2.1. pasākuma kopējā plānotā finansējuma samazinājumu 4 966 962 *euro* apmērā, lai to novirzītu jauna 9.2.2.3. pasākuma izveidei (detalizētu informāciju skat. šīs sadaļas 7. apakšsadaļā "Cita informācija"). Minēto, 9.2.2.3. pasākumam novirzīto summu (4 966 962 *euro)* veidos 9.2.2.1. projektos apstiprinātā finansējuma samazinājums 4 966 960 *euro* apmērā un 2 *euro* no projektos neizmantotā finansējuma. Līdz ar to pēc MK noteikumu projekta spēkā stāšanās dienas 9.2.2.1. pasākuma ietvaros projektiem plānotais kopējais attiecināmais finansējums būs 38 515 960 *euro*, tai skaitā ESF finansējums – 32 738 566 *euro* un valsts budžeta finansējums – 5 777 394 *euro*.Pieejamais finansējums noteikts, ņemot vērā, gan samazinājumu (pārdali uz jauno – 9.2.2.3. pasākumu), gan to, ka uz 9.2.2.1. pasākumu ir attiecināma finanšu rezerve 3 726 338 *euro* apmērā. Tādejādi 9.2.2.1. pasākuma ietvaros plānošanas reģioniem pieejamais kopējais attiecināmais finansējums projektu īstenošanai veidojas šādi: 47 209 260 *euro* - 4 966 962 *euro* (9.2.2.3.pasākums) – 3 726 338 *euro* (finanšu rezerve) = 38  515 960 *euro,* kurESF finansējums noteikts 32 738 566 *euro,* bet valsts budžeta finansējums – 5 777 394 *euro.*Budžeta ieņēmumi ir finansējuma ESF daļa 85% apmērā no projekta kopējā attiecināmā finansējuma.Budžeta izdevumi ir kopējie projekta ieviešanai nepieciešamie publiskā finansējuma (ESF un valsts budžeta) līdzekļi attiecīgajā gadā. Papildus jāņem vērā, ka 9.2.2.1. pasākumam kopējais plānotais finansējums valsts budžetā neatbilst tam projektu kopējam finansējumam, kas šobrīd norādīts projekta iesnieguma sadaļā "Finansēšanas plāns" un izmantots faktiskajām projekta īstenošanas izmaksām. Atbilstoši plānošanas reģionu sniegtajai informācijai projektu īstenošanas faktiskās izmaksas ir: 2015. gadā – 24 995.85 *euro*, tai skaitā ESF finansējums – 21 246.48 *euro* un valsts budžeta finansējums – 3 749.37 *euro,* 2016. gadā – 3 468 097.56 *euro,* tai skaitā - ESF finansējums – 2 947 882.92 *euro* un valsts budžeta finansējums – 520 214.64 *euro.* Informācija par projekta faktiskajām izmaksām 2017. gadā plānošanas reģioni iesniegs, noslēdzoties kalendārajam gadam, ar kārtējiem projekta grozījumiem*,* attiecīgi precizējot savu projektu iesniegumu sadaļu "Finansēšanas plāns". Plānošanas reģioni neizmanto projektu vajadzībām visu to rīcībā esošo finansējumu, jo 9.2.2.1. pasākuma plānoto aktivitāšu īstenošana kavējas vai nenotiek sākotnēji plānotajā apjomā. Tā rezultātā projektu reģionu projektu kontos veidojas finanšu uzkrājums. Pēc MK noteikumu projekta stāšanās spēkā plānošanas reģioni vērtēs esošo projektu finansējuma pieejamību un attiecīgi precizēs finansēšanas plānus projektā un iesniegs precizētus finansēšanas plānus budžeta ilgtermiņa saistībām.Turpmākie MK noteikumu projekta anotācijā iekļautie aprēķini veikti pamatojoties uz valsts budžeta ilgtermiņa saistībās apstiprināto finansējumu.  9.2.2.1. pasākumam no Vides aizsardzības un reģionālās attīstības ministrijas budžeta apakšprogrammas 63.07.00. "Eiropas Sociālā fonda (ESF) projekti (2014-2020)" (turpmāk – 63.07.00. apakšprogramma) projekta īstenošanai novirzīti 2015. gadā 67 437 *euro,* tai skaitā ESF finansējums – 57 321.45 *euro* un valsts budžeta finansējums – 10 115.55 *euro,* 2016. gadā – 9 886 805 *euro,* tai skaitā ESF finansējums – 8 403 784.25 *euro* un valsts budžeta finansējums – 1 483 020.75 *euro*. 2017. gadā minētajā budžeta apakšprogrammā apstiprināts finansējums 6 211 589 *euro* apmērā. Paredzams, ka sākotnēji plānotais kopējais 2017. gadam pieejamais finansējums 63.07.00. apakšprogrammā varētu tikt samazināts par 1 699 683 *euro*, tādējādi to nosakot 4 511 906 *euro* apmērā, tai skaitā ESF finansējums 3 835 120 *euro* un valsts budžeta līdzfinansējums 676 786 *euro*.2018. gadā valsts budžeta ilgtermiņa saistībās 63.07.00. apakšprogrammā šobrīd apstiprināts finansējums 5 503 672 *euro* apmērā, tai skaitā ESF finansējums 4 678 121 *euro* un valsts budžeta līdzfinansējums 825 551 *euro.* Indikatīvais kopējā attiecināmā finansējuma samazinājums plānots par 972 406 *euro*, nosakot to 4 531 266 *euro* apmērā, tai skaitā ESF finansējums 3 851 576 *euro* un valsts budžeta līdzfinansējums 679 690 *euro*.2019. gadā valsts budžeta ilgtermiņa saistībās 63.07.00. apakšprogrammā šobrīd apstiprināts finansējums 5 458 989 *euro* apmērā, tai skaitā ESF finansējums 4 640 141 *euro* un valsts budžeta līdzfinansējums 818 848 *euro.* Indikatīvais kopējā attiecināmā finansējuma samazinājums plānots par 574 286 *euro*, nosakot to 4 884 703 *euro* apmērā, tai skaitā ESF finansējums 4 151 998 *euro* un valsts budžeta līdzfinansējums 732 705 *euro*.2020. un 2021. gadā valsts budžeta ilgtermiņa saistībās 63.07.00. apakšprogrammā šobrīd apstiprināts finansējums ik gadu 5 451 475 *euro* apmērā tai skaitā ESF finansējums 4 633 754 *euro* un valsts budžeta līdzfinansējums 817 721 *euro.* Indikatīvais kopējā attiecināmā finansējuma samazinājums plānots ik gadu par 573 495 *euro*, nosakot to ik gadu 4 877 980 *euro* apmērā, tai skaitā ESF finansējums 4 146 283 *euro* un valsts budžeta līdzfinansējums 731 697 *euro*.2022. gadā valsts budžeta ilgtermiņa saistībās 63.07.00. apakšprogrammā šobrīd apstiprināts finansējums 5 451 478 *euro* apmērā, tai skaitā ESF finansējums 4 633 756 *euro* un valsts budžeta līdzfinansējums 817 722 *euro.* Indikatīvais kopējā attiecināmā finansējuma samazinājums plānots par 573 595 *euro*, nosakot to 4 877 883 *euro* apmērā, tai skaitā ESF finansējums 4 146 201 *euro* un valsts budžeta līdzfinansējums 731 682 *euro*. Finansējuma sadalījums pa gadiem norādīts indikatīvi un var tikt precizēts.Saskaņā ar darbības programmā noteikto, 9. prioritārajam virziena "Sociālā iekļaušana un nabadzības apkarošana" ESF piešķīrumam paredzama rezerve, bet lēmums par finanšu rezerves izmantošanu projekta ietvaros, tiks pieņemts 2019. gadā pēc prioritātes ietvaros sasniegto rezultātu uz 2018. gada 31. decembri analīzes. Atbilstoši EK lēmumam projektu maksimālās summas varēs palielināt līdz pasākumam plānotajam kopējam finansējuma apmēram (pēc MK noteikumu projekta stāšanās spēkā tas būs 42 242 298 *euro*), atbilstoši arī palielinot arī uzraudzības rādītājus.9.2.2.1. pasākuma projekta īstenošanas finansējuma avotos nav noteikts pašvaldības līdzfinansējums, tāpēc nav iespējams aprēķināt un norādīt projekta ietekmi uz pašvaldības budžetu. Pašvaldībām saviem iedzīvotājiem sociālie pakalpojumi jānodrošina atbilstoši noteiktajam likumā "Par pašvaldībām" un Sociālo pakalpojumu un sociālās palīdzības likumā noteiktajam. Savukārt iesaistoties 9.2.2.1. pasākumā, pašvaldības priekšfinansē līdzšinēji pakalpojumus nesaņēmušām mērķa grupas personām nodrošinātos sabiedrībā balstītos sociālos pakalpojumus, par to saņemot kompensāciju pēc faktiskajiem izdevumiem, vai pēc vienas vienības izmaksu metodikas. Savukārt, ja pašvaldība projekta ietvaros piesaista jau pakalpojumus saņēmušas mērķa grupas personas, tad pašvaldības atbrīvoto finansējumu atbilstoši ES fondu papildināmības nosacījumiem, jānovirza citām līdzvērtīgām personām ārpus projekta MK noteikumos Nr. 313 noteikto sabiedrībā balstīto sociālo pakalpojumu nodrošināšanai.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ņemot vērā Rīgas, Jaunjelgavas, Ciblas un Līvānu novada atteikšanos no dalības 9.2.2.1. pasākumā, tika pārskatīts 9.2.2.1. pasākuma mērķa grupas un finanšu plānojums starp reģioniem un secināts, ka 9.2.2.1. pasākuma ietvaros nav iespējams sasniegt visu SAM 9.2.2. noteikto iznākuma rādītāju "Bērnu ar funkcionāliem traucējumiem skaits, kuri saņem ESF atbalstītus sociālos pakalpojumus – 3400" (*skat. anotācijas pielikumu*). Tā kā Labklājības ministrija plāno jaunu 9.2.2.3. pasākumu, kura ietvaros plānots atbalsts sociālās rehabilitācijas pakalpojumu sniegšanai bērniem ar FT, kuriem noteikta invaliditāte un tam novirzīt 4 966 962 *euro* finansējumu no 9.2.2.1. pasākuma kopējā attiecināmā finansējuma (attiecīgi to samazinot), ir ierosināti grozījumi darbības programmā, paredzot 9.2.2.1. pasākuma snieguma ietvara finanšu rādītāja samazinājumu kopumā par 6 42 057 *euro*, attiecīgi paredzot arī snieguma ietvarā iekļautā iznākuma rādītāja "Personu ar garīga rakstura traucējumiem skaits, kuras saņem ESF atbalstītos sociālās aprūpes pakalpojumus dzīvesvietā" samazinājumu no 630 personām uz 315 personām. Pēc attiecīgo darbības programmas grozījumu saskaņošanas ar EK, Labklājības ministrija rosinās attiecīgus grozījumus MK noteikumos Nr. 313. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts izstrādāts sadarbojoties ar plānošanas reģioniem kā 9.2.2.1. pasākuma īstenotājiem. MK noteikumu projektā iekļautie MK noteikumu Nr. 313 aktuālie grozījumi izriet no savstarpēji organizētajām vairākkārtējām darba sanāksmēm. Grozījumu saturu veido arī ierosinājumi, kas saņemti Labklājības ministrijas tikšanās sanāksmēs ar pašvaldībām un pašvaldību sociālajiem dienestiem, kas regulāri notikušas visos plānošanas reģionos. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļvietnē www.lm.gov.lv un aicinot no 2017. gada 9. maijā līdz 2017. gada 23. maijam sabiedrības pārstāvjus: 1) rakstiski sniegt viedokli par MK projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē. |
| 3. | Sabiedrības līdzdalības rezultāti | MK noteikumu projekta izstrādes laikā netika iesniegts neviens viedoklis par dokumentu izstrādes stadijā, neviens sabiedrības loceklis neizrādīja interesi iesaistīties diskusiju grupās, forumos un citās līdzdalības aktivitātēs. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | ES struktūrfondu un Kohēzijas fondu vadībā iesaistītās atbildīgās iestādes funkcijas pilda Labklājības ministrija, sadarbības iestādes funkcijas – CFLA. Projekta finansējuma saņēmēji – plānošanas reģioni. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav |

*Anotācijas IV un V sadaļa - MK noteikumu projekts neskar.*

Labklājības ministrs Jānis Reirs

Labklājības ministrijas valsts sekretārs Ingus Alliks

Vjakse 67021641

Ilga.Vjakse@lm.gov.lv

1. 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākums "Pakalpojumu infrastruktūras attīstība deinstitucionalizācijas plānu īstenošanai" (turpmāk – 9.3.1.1. pasākums) [↑](#footnote-ref-1)
2. Ministru kabineta 2014. gada 16. decembra noteikumi Nr. 784 "Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020. gada plānošanas periodā" [↑](#footnote-ref-2)
3. Ministru kabineta 2012. gada 9. oktobra noteikumi Nr. 695 "Kārtība, kādā piešķir un finansē asistenta pakalpojumu izglītības iestādē" (turpmāk – MK noteikumi Nr. 695) [↑](#footnote-ref-3)
4. Ministru kabineta 2012. gada 18. decembra noteikumi Nr. 942 " Kārtība, kādā piešķir un finansē asistenta pakalpojumu pašvaldībā" (turpmāk – MK noteikumi Nr. 942) [↑](#footnote-ref-4)
5. Ministru kabineta 2015. gada 24. novembra noteikumi Nr. 656 "Noteikumi par minimālās mēneša darba algas apmēru normāla darba laika ietvaros un minimālās stundas tarifa likmes aprēķināšanu" (turpmāk – MK noteikumi Nr. 656) [↑](#footnote-ref-5)
6. Ministru kabineta 2012. gada 12. decembra noteikumi Nr. 942 "Kārtība, kādā piešķir un finansē asistenta pakalpojumu pašvaldībā" (turpmāk – MK noteikumi Nr. 942) [↑](#footnote-ref-6)
7. Apstiprināti MK 13.06.2017., skat. tīmekļvietni http://ej.uz/49rx [↑](#footnote-ref-7)
8. "Atbilstoši IUB skaidrojumam - iepirkuma pazīmes te nav saskatāmas. Šī shēma līdzinās shēmai "nauda seko pacientam", kad pats indivīds var izvēlēties ārstu un valsts to kompensē (proti, kompensācija nav uzskatāma par iepirkuma līgumu) [↑](#footnote-ref-8)
9. Eiropas Parlamenta un padomes 2013. gada 17. decembra Regula (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006 (Eiropas Savienības Oficiālais Vēstnesis, 2013. gada 20. decembris, Nr. 347/470) [↑](#footnote-ref-9)
10. Centrālā finanšu un līgumu aģentūra (turpmāk – CFLA) [↑](#footnote-ref-10)